sasicodes/solvari-1 huggingface dataset:
அமெரிக்காவின் தலைமையிலான அல்லது அதனால் ஆதரவளிக்கப்பட்ட ஒரு வரிசையான போர்கள் மற்றும் படையெடுப்புகள் ஈராக் யூகோஸ்லாவியா ஆப்கானிஸ்தான் லிபியா சிரியா உக்ரேன் யெமன் மற்றும் இன்னும் பல பிற நாடுகளை நாசம் செய்திருக்கின்றன.
ஒரு மில்லியன் மக்களுக்கும் அதிகமான உயிர்களைப் பலிகொண்டு முழு சமுதாயங்களையும் அழித்து இரண்டாம் உலகப் போருக்குப் பிந்தைய மாபெரும் அகதிகள் நெருக்கடியை உருவாக்கிய போதும் இந்தப் போர்கள் அமெரிக்க ஏகாதிபத்தியத்தின் நெருக்கடியைத் தீர்ப்பதில் தோல்விகண்டிருக்கின்றன.
அவை இப்போது சீனா ரஷ்யா மற்றும் ஐரோப்பாவில் வாஷிங்டனினின் பாரம்பரியக் கூட்டாளிகளாய் இருந்த நாடுகள் ஆகியவற்றுடனான ஒரு மோதலாக அபிவிருத்தி கண்டு கொண்டிருக்கின்றன.
உலக வரலாற்றில் இரண்டு தரப்புகளுமே அணு ஆயுதங்களைக் கொண்டிருக்கக் கூடிய முதல் மோதலாக அமையவிருக்கும் அத்தகையதொரு போரானது மனிதகுலத்தின் உயிர்வாழ்க்கையையே அச்சுறுத்துவதாக அமையும்.
பயங்கரவாதம் அல்ல பெரும் சக்திகளிடையேயான மோதல்தான் இப்போது அமெரிக்க தேசிய பாதுகாப்பின் பிரதான கவனமையமாக இருக்கிறது என்று பாதுகாப்புச் செயலரான ஜேம்ஸ் மாட்டிஸ் அறிவித்தார் ரஷ்யாவையும் சீனாவையும் திருத்தல்வாத சக்திகள் என்று கூறி அவர் தனிப்படுத்திக் காட்டினார்.
கடந்த காலத்தின் அமெரிக்காவின் மூலோபாய இயலாமை இராணுவத் திறனை கட்டியெழுப்பவும் புதிய ஆயுத முறைகளை பெறுவதற்கும் தவறியமை மற்றும் மிக முக்கியமாக போரானது வெகு தூரத்தில் இருந்தபடியே மிகக் குறைந்த சேதங்களுடன் விரைவாக வெற்றிகாணப்பட்டு விட முடியும் என்பதான சிந்தனை ஆகியவை குறித்து இந்த மூலோபாய ஆவணம் புலம்புகிறது.
அமெரிக்காவால்தூண்டப்பட்ட கால் நூற்றாண்டு காலப் போர்களுக்கும் பெரும் சக்திகளுடையேயான மோதல்கள் எழுந்ததற்கும் உலகப் போரின் அபாயத்திற்கும் இடையில் ஒரு உட்பொதிந்த தொடர்பு இருக்கிறது.
ரஷ்யா மற்றும் சீனாவுடன் துரிதமாய் தீவிரப்பட்டுச் செல்லும் அமெரிக்காவின் மோதல்களது உள்ளடங்கிய கூறுகளாகவே நடைபெற்று வரும் போர்கள் இருக்கின்றன.
ஆயினும் ரஷ்யா மற்றும் சீனா உடனான மோதலின் இருதயத்தானமாய் அமைந்திருக்கும் உலக மேலாதிக்கத்திற்காய் நடைபெற்று வருகின்ற போராட்டத்திலான சமீபத்திய கட்டமானது அமெரிக்காவுக்கும் ஜேர்மனி எதிரியாகும் சாத்தியம் கொண்ட மிக முக்கியமான நாட்டைக் குறிப்பிடுவதானால் உள்ளிட்ட அதன் இன்றைய நாள் ஏகாதிபத்தியக் கூட்டாளிகளுக்கும் இடையிலான உட்பொதிந்த மற்றும் வெடிப்புசாத்தியம் கொண்ட பதட்டங்களை மேற்பரப்புக்குக் கொண்டுவந்து கொண்டிருக்கிறது.
ட்ரம்ப் நிர்வாகத்தின் அமெரிக்கா முதலில் பொருளாதார தேசியவாதமும் ஐரோப்பிய ஒன்றியம் கனடா மற்றும் மெக்சிகோவில் இருந்தான பில்லியன் கணக்கான டாலர்கள் மதிப்புள்ள இறக்குமதிகள் மீது தண்டத் தீர்வைகளை விதிக்கின்ற மிரட்டலும் இந்த மோதலுக்கான உடனடிக் காரணமாக இருக்கிறது.
வர்த்தகம் தொடர்பாக மட்டுமல்லாமல் ஈரான் அணு ஒப்பந்தத்தை முடிவுக்குக் கொண்டுவந்ததன் மூலமாக ஈரானை போரைக் கொண்டு மிரட்டுகின்ற அமெரிக்காவின் கொள்கைக்கு ஐரோப்பிய ஒன்றியம் எதிர்ப்பு காட்டுவது குறித்தும் அமெரிக்கஐரோப்பிய ஒன்றிய பிளவுகள் வளர்ந்து செல்கின்றன.
எவ்வாறாயினும் பெரும் ஏகாதிபத்திய சக்திகளுக்கு இடையே பெருகிச் செல்லும் மோதல்களுக்கு டொனால்ட் ட்ரம்ப்பின் குறிப்பான ஆளுமையை மட்டுமே காரணம் என்று கூற முடியாது.
சந்தைகள் வளங்கள் மற்றும் உழைப்பு ஆகியவற்றுக்கான அணுகலுக்கு இந்த சக்திகளுக்கு இடையே பெருகிச் செல்லும் மோதலின் வெளிப்பாடுகளாய் அவை இருக்கின்றன.
அமெரிக்காவில் இருந்து சுயாதீனப்பட்டு தங்களை மறுஆயுதபாணியாக்கிக் கொள்வதும் தமது நலன்களைத் திட்டவட்டம் செய்வதுமே ஐரோப்பாவில் உள்ள ஏகாதிபத்திய சக்திகளின் பதிலிறுப்பாக உள்ளது.
ஐரோப்பியர்களாகிய நாம் நமது தலைவிதியை நமது கைகளில் கொண்டிருந்தாக வேண்டும் என்று ஜேர்மன் சான்சலரான அங்கேலா மேர்கெல் ஜூன் மாதத்தில் அறிவித்தார்.
ஐரோப்பா இனியும் அமெரிக்கா நம்மை ஏற்கனவே பாதுகாத்துக் கொண்டிருக்கிறது என்று பல தசாப்தங்களாக சற்று அசட்டையாக நாம் நம்பி வந்ததைப் போல நம்பிக்கொண்டிருக்க முடியாது.
ஜேர்மனியும் ஐரோப்பாவும் ஐரோப்பாவில் நமது கோட்பாடுகள் மற்றும் விழுமியங்களை ஊக்குவித்தாக வேண்டும் கனடா அல்லது ஜப்பானுடனான கூட்டின் சாத்தியத்துடன்.
ஜேர்மன்பிரெஞ்சு தலைமையின் கீழான ஒரு சுயாதீனமான ஐரோப்பிய இராணுவத் தலையீட்டுப் படைக்கும் மேர்கெலின் கீழ் ஜேர்மனி தனது ஆதரவை நீட்டியிருக்கிறது.
சமூக சமத்துவமின்மையின் தாக்குப்பிடிக்க முடியாத மட்டங்களும் நிரந்தர மற்றும் விரிவடைந்து செல்கின்ற போர் ஆகியவற்றின் தாக்கங்களும் அதன் அரசியல் வெளிப்பாட்டை அமெரிக்காவிற்குள் ஜனநாயக ஆட்சி வடிவங்களின் முறிவில் காண்கிறது.
ட்ரம்ப்பின் பதவியேற்பு அதிவலது பாசிச மற்றும் அதிதீவிர தேசியவாத அரசியலை அரசு எந்திரத்தின் மிக உயரிய மட்டங்களுக்குள் கொண்டுவந்திருக்கிறது.
ஆயினும் நிர்வாகத்தின் உண்மையான சமூகப் பிரதிநிதித்துவமானது செல்வந்தர்களுக்கான பாரிய வரி விலக்குகள் இராணுவ நிதிஒதுக்கீட்டில் ஒரு கூர்மையான அதிகரிப்பு மற்றும் பொதுக் கல்வி அரசாங்க நெறிமுறைகள் சமூக வேலைத்திட்டங்கள் மீதான மற்றும் ஒட்டுமொத்தமாக தொழிலாள வர்க்கத்தின் மீதான அதன் தாக்குதலை தீவிரப்படுத்துவது ஆகிய அதன் செயல்பாடுகளில் வெளிப்படுத்தப்படுகிறது.
புலம்பெயர்ந்த மக்களை அவதூறு செய்வது ட்ரம்ப் நிர்வாகத்தின் கொள்கையின் மையமாக இருக்கிறது அம்மக்கள் கெஸ்டபோபாணி சோதனையிடல்கள் கைதுகள் மற்றும் திருப்பியனுப்பல்களைக் கொண்டு பீதிகொள்ளச் செய்யப்பட்டுள்ளனர்.
எல்லைகளில் பிள்ளைகள் அவர்களது பெற்றோரிடம் இருந்து பிரிக்கப்பட்டு கூண்டுகளில் அடைக்கப்படுவதும் அதன்பின் உடல்ரீதியாகவும் பாலியல்ரீதியாகவும் துன்புறுத்தப்படுவதும் அமெரிக்காவிலும் மற்றும் உலகெங்கிலும் அதிர்ச்சியையும் முகச்சுளிப்பையும் உருவாக்கியிருக்கிறது.
ஆளும் வர்க்கத்திற்குள்ளான மோதல்களுக்கான ட்ரம்ப்பின் பதிலிறுப்பில் அவர் அதீத தேசியவாதம் மற்றும் ஜனரஞ்சக வாய்வீச்சின் அடிப்படையில் அதிவலது சக்திகளை அணிதிரட்ட முயலுகின்ற தனது பாசிசவாத விண்ணப்பத்தை இரட்டிப்பாக்குகிறார்.
அமெரிக்க சமூகத்தினை குணாம்சப்படுத்துவதாக இருக்கின்ற சமூக சமத்துவமின்மையின் அவலட்சணமான மட்டங்களுக்கு ஏற்கனவே ஒட்டச் சுரண்டப்பட்டு விட்டிருக்கின்ற புலம்பெயர்ந்த தொழிலாளர்களது அடுக்கினை பலிகடாவாக்குவது தான் நோக்கமாய் இருக்கிறது.
குடியேற்ற மற்றும் சுங்க அமலாக்கத் துறை மற்றும் எல்லைப் பாதுகாப்பு முகமைகள் ஆகியவை தொழிலாள வர்க்கத்திற்கு எதிரான வருங்காலப் போர்களுக்கு தயாரிப்புக்களமாக இருக்கின்றன.
குடியேற்றப்பிரிவு போலிசுக்கு சட்டவிரோத தேடுதல்கள் மற்றும் பறிமுதல்கள் செய்வது குடியுரிமைக்கான சான்று கேட்பது மற்றும் பள்ளிகளிலும் வேலையிடங்களிலும் மக்களை மொத்தம் மொத்தமாக தடுத்து வைப்பது என அனைவரது ஜனநாயக உரிமைகளை மீறிச் செயல்படுவதற்கான வெகுஆழமான அதிகாரம் கொடுக்கப்பட்டிருக்கிறது.
ஒபாமா நிர்வாகத்தின் கீழ் எழுப்பப்பட்ட சிறை மையங்கள் நவீனகால குவிப்பு முகாம்களாக விரிவாக்கப்பட்டுக் கொண்டிருக்கின்றன.
இந்த ஒடுக்குமுறை எந்திரம் அனைத்து சமூக மற்றும் அரசியல் எதிர்ப்புக்கு எதிராகவும் ஆளும் வர்க்கத்தால் பயன்படுத்தப்பட இருக்கிறது.
அந்த சமயத்தில் உலக சோசலிச வலைத் தளம் வலியுறுத்தியதைப் போல தேர்தலின் முடிவும் ஒட்டுமொத்த அரசியல் ஸ்தாபகமும் அதனை ஏற்றுக் கொண்டமையும் ஆளும் வர்க்கத்திற்குள்ளாக இனியும் அடிப்படை ஜனநாயக உரிமைகளுக்காக வாதிடுகின்ற எந்தப் பிரிவும் இருக்கவில்லை என்பதையே எடுத்துக்காட்டியது.
தேர்தலைப் பின்தொடர்ந்து தேசப்பற்று சட்டம் உள்நாட்டு வேவுபார்ப்பு அசாதாரணவிதத்தில் கைதிகள் ஒப்படைப்பு அரசுஏற்பாட்டு சித்தரவதை மற்றும் குவாண்டனமோ விரிகுடா ஆகியவற்றுடன் எப்போதைக்குமாய் தொடர்புபடுத்தப்பட்ட பயங்கரவாதத்தின் மீதான போர் வந்து சேர்ந்தது.
உரிய நிகழ்முறை இல்லாமல் அமெரிக்கக் குடிமக்கள் உள்ளிட எவரொருவரையும் படுகொலை செய்வதற்கு அமெரிக்க ஜனாதிபதிக்கு உள்ள உரிமையை நிலைநாட்டியதன் மூலமாக ஜனநாயக உரிமைகள் மீதான தாக்குதலை ஒபாமா நிர்வாகம் தீவிரப்படுத்தியது.
அரசியல் ஸ்தாபகத்திற்குள்ளாக இருக்கும் ட்ரம்ப்பின் விமர்சகர்களது முதுகெலும்பற்றதும் பிற்போக்கானதுமான தன்மைதான் ட்ரம்ப் நிர்வாகத்திற்கு மாபெரும் சொத்தாக இருக்கிறது.
ஐரோப்பாவில் போலவே அமெரிக்காவிலும் சமூக கோபம் மற்றும் அதிருப்திக்கு எந்த முற்போக்கான பாதையும் இல்லாதிருப்பதில் இருந்து அதிவலது ஆதாயமடைந்து கொண்டிருக்கிறது.
அரண்மனை சதியா அல்லது வர்க்கப் போராட்டமா வாஷிங்டனின் அரசியல் நெருக்கடியும் தொழிலாள வர்க்கத்தின் மூலோபாயமும் என்ற அறிக்கையில் இன் அரசியல் குழு விளக்கியது ஜனநாயகக் கட்சியினர் மற்றும் குடியரசுக் கட்சியினர் உட்பட அரசியல் ஸ்தாபகத்திற்குள்ளாக இருக்கும் ட்ரம்ப்பின் எதிரிகள் அனைவருமே பெருநிறுவன மற்றும் நிதி உயரடுக்கின் ஒரு கன்னைக்காகவே பேசுகின்றனர்.
ட்ரம்புக்கு எதிரான அவர்களது பிரச்சாரத்தில் அவர்கள் பயன்படுத்திக் கொண்டிருக்கும் வழிமுறைகள் இராணுவஉளவு ஸ்தாபகத்திற்குள்ளும் பெருநிறுவனநிதிய உயரடுக்கிற்குள்ளும் இருக்கின்ற கூறுகளுடன் சேர்ந்து திரைமறைவில் சதி செய்வது உள்ளிட அடிப்படையாக ஜனநாயகவிரோதமானவையாக இருக்கின்றன.
ஹிலாரி கிளிண்டன் வோல் ஸ்ட்ரீட் இராணுவஉளவு எந்திரம் மற்றும் உயர்நடுத்தர வர்க்கத்தைச் சேர்ந்த சலுகையுடைய பிரிவுகள் ஆகியவற்றின் வேட்பாளராக அடையாள அரசியலை ஊக்குவிப்பதன் மூலமாக களத்தில் நின்றார்.
கிளிண்டனை ஆதரிக்க பேர்னி சாண்டர்ஸ் எடுத்த முடிவானது சமூக எதிர்ப்பை ஜனநாயகக் கட்சியின் பின்னால் திருப்பி விடுகின்ற நோக்கம் கொண்டிருந்த ஒரு பிரச்சாரத்தின் உச்சமாய் இது இருந்தது சமூக அதிருப்திக்கு ட்ரம்ப் விண்ணப்பம் செய்வதற்கு பாதையை திறந்து விட்டது.
தேர்தலுக்குப் பிந்தைய காலத்தில் ட்ரம்புக்கான அத்தனை எதிர்ப்பையும் உளவு எந்திரத்தின் சக்திவாய்ந்த கன்னைகளது சதிகள் மற்றும் சூழ்ச்சிகளுக்கு இவை ரஷ்யவிரோதப் பிரச்சாரத்தையும் இன் முன்னாள் தலைவரான ரோபர்ட் முல்லர் தலைமையிலான விசாரணையையும் மையமாகக் கொண்டிருந்தன பின்னால் திருப்பி விடுவதற்கே ஜனநாயகக் கட்சியினர் வேலைசெய்திருக்கின்றனர்.
ரஷ்யாவில் உள்ள விளாடிமிர் புட்டின் அரசாங்கத்துடன் இணக்கம் காட்ட விழைவதற்காக ட்ரம்ப் நிர்வாகத்தை கண்டனம் செய்யும் ஜனநாயகக் கட்சியினர் அதேநேரத்தில் தொழிலாள வர்க்கத்தின் மீதும் புலம்பெயர்ந்தவர்கள் மீதுமான அதன் தாக்குதலை செல்வந்தர்களுக்கான அதன் வரிவெட்டுக்களை மற்றும் உலகப் போருக்கான அதன் படிப்படியான தயாரிப்புகளை உதாசீனம் செய்திருக்கின்றனர் மூடிமறைத்திருக்கின்றனர் மற்றும் அவற்றுக்கு வழிவகை அமைத்தும் தந்திருக்கின்றனர்.
ரஷ்யவிரோதப் பிரச்சாரம் தவிர ஜனநாயகக் கட்சியினர் பிரதானமாக கவனம் செலுத்தும் விடயமாக இயக்கத்தை இது பாலியல் தாக்குதல் மற்றும் வன்முறையை எதிர்ப்பதான மறைப்பின் கீழாக உரிய நிகழ்முறைகளுக்கான உரிமை உள்ளிட அடிப்படை ஜனநாயக உரிமைகளை பலவீனப்படுத்துவதற்கும் இல்லாதொழிப்பதற்குமான ஒரு சூனியவேட்டை சூழலை உருவாக்குவதற்கே சேவை செய்திருக்கிறது ஊக்குவிப்பது இருந்து வந்திருக்கிறது.
பிரச்சாரமானது தொழிலாள வர்க்கப் பெண்கள் உள்ளிட தொழிலாள வர்க்கம் முகம்கொடுக்கின்ற பிரச்சினைகளை முற்றிலுமாக உதாசீனம் செய்திருக்கிறது.
இடைவிடாது பாலியல் தொடர்பாகவே சிந்தித்துக் கொண்டிருப்பது ஜனநாயகக் கட்சியின் வசதியான உயர் நடுத்தரவர்க்கத்திடம் நற்பெயர் பெற்றுத் தரலாம் ஆனால் முதலாளித்துவ சமூகத்தில் பாலினம் நிறம் அல்லது பாலியல் நோக்குநிலை ஆகியவற்றைக் காட்டிலும் தமது வர்க்க நிலையில் இருந்து எழுகின்ற பிரச்சினைகள் தொடர்பாகவே பிரதான கவலை கொண்டிருக்கின்ற பரந்த எண்ணிக்கையிலான உழைக்கும் மக்களிடம் இது எந்த வரவேற்பையும் பெறவில்லை.
ட்ரம்ப் பதவியேற்று ஒன்றரை ஆண்டு காலத்திற்குப் பின்னர் அவருக்கு எதிரான ஜனநாயகக் கட்சியினரின் மூலோபாயம் உருக்குலைந்து கிடக்கிறது.
நிர்வாகம் துணிச்சல் பெற்று வருகிறது உச்சநீதிமன்றம் உள்ளிட அரசின் அத்தனை ஸ்தாபனங்களின் மீதும் அதிவலதுகளது கட்டுப்பாட்டை ஸ்தாபிப்பதற்கான அதன் முயற்சிகளை அது முன்தள்ளிக் கொண்டிருக்கிறது.
மறுபுறத்தில் ஜனநாயகக் கட்சியினரோ சமூக மற்றும் அரசியல் எதிர்ப்பை திசைதிருப்புவதற்கும் ஒடுக்குவதற்குமான தமது முயற்சிகளை இரட்டிப்பாக்கிக் கொண்டிருக்கின்றனர்.
வெள்ளை மாளிகையில் இருக்கும் ஒரு பில்லியன அடாவடியாளருக்கு எதிராக ஒரு பாரிய வெகுஜன இயக்கம் எழுவதைக் காட்டிலும் அவர்களுக்கு அச்சமூட்டக் கூடியது வேறேதுமில்லை.
வர்க்கப் போராட்டத்தின் வளர்ச்சிக்கு முகம்கொடுக்கும் நிலையில் முதலாளித்துவ அரசின் ஸ்தாபனங்களை பலவீனப்படுத்துகின்ற எதுவொன்றையும் செய்வதற்கு அவர்கள் விரும்பவில்லை.
ட்ரம்ப் தேர்ந்தெடுக்கப்பட்டமைக்கு ஜனநாயகக் கட்சியின் பதிலிறுப்பானது அதன் வர்க்கத் தன்மையாலும் அரசியல் சாமுத்திரிகா லட்சணத்தினாலும் தீர்மானிக்கப்படுகிறது.
மிகப் பணக்கார அமெரிக்கர்களுக்கு ஒதுக்கப்படுகின்ற மிகப் பரந்த செல்வத்தில் ஒரு குறைவை ஏற்படுத்திவிட அவர்களால் முடியாதபோதும் கூட உயர்நடுத்தர வர்க்கத்தின் உறுப்பினர்கள் அமெரிக்க முதலாளித்துவத்தின் உச்சத்தை சுற்றிய இடத்தில் சிதறிவிழும் கூடுதல் பணத்திற்காக தமக்குள் ஒரு ஆக்ரோஷமான போராட்டத்தை நடத்துகின்றனர்.
ஜனநாயகக் கட்சியால் ஊக்குவிக்கப்படுகின்ற இன பாலின மற்றும் பாலியல் அடையாள அரசியலானது பெருநிறுவனங்கள் பல்கலைக்கழகங்கள் தொழிற்சங்கங்கள் மற்றும் அரசு எந்திரத்திற்குள்ளான பதவிகளுக்கான அணுகலுக்காக உயர்நடுத்தர வர்க்கத்திற்குள் நடக்கின்ற இழிவான மோதல்களுடன் பிணைந்ததாய் இருக்கிறது.
இப்போது வழமையாகி விட்டிருக்கும் ஏதேனும் ஒரு அல்லது வேறொரு தனிமனிதரின் மீதான நுண்நிலைமூர்க்கத்தனங்கள் நிறவெறி மற்றும் எல்லாவற்றையும் விட மிக ஆபத்தானதாய் பாலியல் துன்புறுத்தல் குற்றச்சாட்டு அடிப்படையிலான கண்டனங்கள் அடையாள அரசியலின் ஆயுதப்பிரயோகத்தையே அன்றி வேறெதனையும் குறிக்கவில்லை.
சமூகரீதியாக அபத்தமானதும் அரசியல்ரீதியாக பிற்போக்குத்தனமானதுமான இந்த சுலோகம் தொழிலாள வர்க்கத்தை உயர்நடுத்தர வர்க்கத்திற்கும் ஜனநாயகக் கட்சிக்கும் கீழ்ப்படியச் செய்வதை நோக்கமாகக் கொண்டுள்ளது.
அமெரிக்க ஜனநாயக சோசலிஸ்டுகள் மற்றும் சர்வதேச சோசலிஸ்ட் அமைப்பு போன்ற அமைப்புகளில் வெளிப்படுகின்றவாறாக சிஐஏ ஜனநாயகக் கட்சியினரின் அரசியலானது உயர்நடுத்தர வர்க்கத்தின் போலிஇடது அரசியலுடன் மோதலுடையது அல்ல மாறாக அதனுடன் பொருந்திப் போகக் கூடியதாகும்.
அரண்மனை சதியா அல்லது வர்க்கப் போராட்டமா இல் உலக சோசலிச வலைத் தளம் கூறியது ஆளும் வர்க்கத்தில் இருந்து சுயாதீனமற்று இருப்பது நடுத்தர வர்க்க அரசியலின் குணாம்சமாகும்.
அது ஜனநாயகக் கட்சியின் மீது செல்வாக்கு செலுத்தி முதலாளித்துவ அமைப்புமுறையின் மிககுறைந்த சீர்திருத்தங்களுக்கு அதன் ஆதரவை வெல்வதற்கு விழைகிறது.
இந்த அரசியல் சூழல்வட்டத்திற்குள் இருக்கின்ற சற்று இடதுதாராளவாத கூறுகள் சமூகசமத்துவமின்மை பிரச்சினைகளைக் குறிப்பிடுகின்ற அதேவேளையில் அவை மிகவும் கோட்பாடற்ற விதத்தில் ஜனநாயகக் கட்சியின் ஆதரவுடனான அரைசீர்திருத்தவாத விண்ணப்பங்களை அமெரிக்க ஏகாதிபத்தியத்தின் நோக்கங்களுடன் ஒன்றுகலக்கின்றன.
அவற்றின் சிறப்புசலுகையுடைய சொந்த பொருளாதார நிலையானது பெருநிறுவன இலாபங்கள் மற்றும் பங்கு விலைகளின் முன்கண்டிராத ஏற்றத்தை அடிப்படையாகக் கொண்டிருக்கிறது என்ற உண்மையுடன் இது பிணைந்திருக்கிறது.
ஜனநாயகக் கட்சிக்கு அரசியல் அதிகாரத்தை ஒட்டவைக்கும் முயற்சியில் அதிகளவில் ஒரு மையமான பாத்திரத்தை வகித்துக் கொண்டிருக்கிறது.
முதலாளித்துவத்திற்கு ஒரு சோசலிச எதிர்ப்பை எதிர்நோக்கும் இளைஞர்களது ஒரு அடுக்கின் ஆதரவை அது வென்று கொண்டிருப்பதோடு இந்த மனோநிலையை ஜனநாயகக் கட்சியின் பின்னால் திருப்பி விடுவதற்கும் அது முனைகிறது.
ஜூன் மாதத்தில் நியூயோர்க் சட்டமன்ற முதனிலைத் தேர்தல் ஒன்றில் இப்போதிருக்கும் சட்டமன்ற உறுப்பினரான ஜோசப் கிரவ்ளியைத் தோற்கடித்த அங்கத்தவர் அலெக்சாண்ட்ரியா ஒகாசியோகோர்ட்டெஸ் இன் பிரச்சாரம் இந்த பாத்திரத்தை விளங்கப்படுத்துகின்றது.
பிரதிநிதிகள் சபையில் நான்காவது உயரிய ஜனநாயகக் கட்சி பிரதிநிதியான கிரவ்ளியை தோற்கடிக்க சமூக அதிருப்தியை சுரண்டிக் கொண்ட ஒகாசியோகோர்டேஸ் பெருநிறுவன ஊடகங்களால் பாராட்டப்படுகின்ற நிலையில் அவரது ஸ்தாபக நற்சான்றுகளை துரிதமாக பூச்சுவேலை செய்வதை நோக்கி நகர்ந்தார்.
ஐ ஒழிப்பதற்கு உண்மையில் அதன் அத்தனை கொடுமையான குணங்களையும் தக்கவைத்துக் கொண்டு அதற்கு ஒரு புதிய பெயர் சூட்டுவதற்கு மற்றும் ஒகாசியோகோர்ட்டெஸ் விடுத்திருக்கும் அழைப்பு ஜனநாயகக் கட்சியின் தலைமையின் ஒரு பிரிவால் கையிலெடுத்துக் கொள்ளப்பட்டிருக்கிறது.
ஒகாசியோகோர்ட்டெஸ் முதனிலை தேர்தல் வெற்றியைத் தொடர்ந்து நியூயோர்க் டைம்ஸில் வெளியாகியிருந்த ஒரு கட்டுரையில் நவீன தலைமுறை சோசலிஸ்டுகள் வருகிறார்கள் மிஷேல் கோல்ட்பேர்க் சோசலிசத்தில் பெருகும் ஆர்வம் குறித்த அச்சம் மற்றும் போன்ற குழுக்களின் செயல்பாடு இரண்டும் வெளிப்பட்டன.
கோல்ட்பேர்க் எழுதுகிறார் உற்பத்தி சாதனங்களை மக்கள் கட்டுப்பாட்டில் வைப்பது குறித்த பேச்சு என்பது பல பழைய ஜனநாயகக் கட்சிக்காரர்களுக்கு இன்னும் மிக தாராளவாதியானவர்களுக்கும் கூட வெறுப்புக்குரியதாய் இருக்கிறது.
பெருமந்தநிலை அதிகரித்துச் செல்லும் கல்விக்கான செலவு சுகாதாரக் காப்பீட்டை நம்பவியலாத நிலை மற்றும் வேலையிடங்களில் பெருகும் நிச்சயமற்ற நிலை ஆகியவற்றின் கலவையானது இளைஞர்களை அரித்துவிழுங்கும் பொருளியல் பாதுகாப்பின்மைக்குள் விட்டிருக்கிறது.
அவர்களுக்கு கம்யூனிசத்தின் பரவலான தோல்வி குறித்த எந்த நினைவும் இல்லை ஆனால் அவர்களைச் சுற்றிய திசையெங்கிலும் முதலாளித்துவத்தின் தோல்விகள் குறித்தே நினைவிருக்கிறது.
ஜனநாயகக் கட்சி அதன் மறுஅலங்காரத்திற்கான ஒரு வழிவகையாக அதன் கதவுகளை க்கும் அதன் வேட்பாளர்களுக்கும் திறந்து விட வேண்டும் என்பதே கோல்ட்பேர்க் வந்தடைகின்ற முடிவாக இருக்கிறது ஒகாசியோகோர்ட்டெஸ் போன்று அங்கே நிறைய வேட்பாளர்கள் இருக்கின்றனர் ஜனநாயகக் கட்சி அவர்களை வரவேற்க வேண்டும்.
ஒரு அண்மை அமைப்பாக கட்சியை மறுகட்டுமானம் செய்கின்ற வேலையைச் செய்வதற்கு அவர்களது இளமை ஆர்வம் மற்றும் விருப்பம் அதற்கு அவசியமாயிருக்கிறது.
வரம்புபட்ட சமூக சீர்திருத்தங்களுக்கான அவற்றின் ஆலோசனைகள் ஜனநாயகக் கட்சிக்கு ஆதரவளிப்பதுடனும் தொழிலாள வர்க்கத்தின் மீது பெருநிறுவனத் தொழிற்சங்கங்கள் அமைப்புரீதியாக மேலாதிக்கம் செய்வதைப் பாதுகாப்பதுடனும் தொடர்புபட்டுள்ளன.
அதாவது தொழிலாள வர்க்கத்தின் மீது ஒரு போரை நடத்திக் கொண்டிருக்கின்ற ஸ்தாபனங்களுக்கு ஒரு போலிஇடது மறைப்பை அவை வழங்குகின்றன.
போலிஇடது குழுக்கள் ஒன்று ஏகாதிபத்திய இராணுவவாதத்திற்கு எதிரான போராட்டத்தில் இருந்து ஒதுங்கிக் கொள்கின்றன அல்லது அமெரிக்க இராணுவ நடவடிக்கைகளுக்கு நேர்மையற்ற நியாயப்படுத்தல்களை வழங்குகின்றன.
அமெரிக்காவில் இன் குறிப்பான பாத்திரமானது அமெரிக்க வெளியுறவுத் துறை மற்றும் சிஐஏ இன் கொள்கையை போலிஇடது அரசியலின் சூழல்வட்டத்திற்குள்ளாக மிகத் தெளிவாக வார்த்தைகளில் வடிப்பதாக இருக்கிறது.
இது சிரியாவில் ஆட்சிமாற்றத்திற்கான அமெரிக்கஆதரவு பிரச்சாரத்தின் மிக உத்வேகமான ஆதரவாளராக இருப்பதோடு சிரியாவிலும் ரஷ்யாவுக்கு எதிராகவும் ஒரு கூடுதல் மூர்க்கமான இராணுவத் தலையீட்டுக்கு அழைப்பு விடுக்கின்ற அரசின் கன்னைகளுடன் நெருக்கமான தொடர்புகளையும் ஏற்படுத்திக் கொண்டுள்ளது.
ஏகாதிபத்தியத்திற்கு போலிஇடது அளிக்கும் ஆதரவானது அதன் மிகக் கொடுமையான வெளிப்பாட்டை இலண்டனில் ஈக்வடார் தூதரகத்தில் மாட்டிக் கொண்டவராக அங்கிருந்து வெளியேற்றப்பட்டு கைது செய்யப்பட்டு அமெரிக்காவிடம் ஒப்படைக்கப்படும் அங்கு அவர் வேவுபார்த்த குற்றவியல் குற்றச்சாட்டுகளுக்கு முகம்கொடுப்பார் ஆபத்திற்கு முகம்கொடுப்பவராக இருக்கின்ற விக்கிலீக்ஸ் ஸ்தாபகரும் பத்திரிகையாளருமான ஜூலியன் அசாஞ்சிற்கு எதிராய் தீவிரப்பட்டுச் செல்லும் அச்சுறுத்தல்கள் விடயத்தில் அது காட்டும் மௌனத்தில் காண்கிறது.
கிரீசில் தீவிர இடதுகளின் கூட்டணி சிரிசா மூன்றரை ஆண்டுகளாக ஒரு கூட்டணி அரசாங்கத்திற்குத் தலைமை கொடுத்திருக்கிறது இச்சமயத்தில் அது ஐரோப்பிய வங்கிகளின் கோரிக்கைகளை கடமையுடன் அமல்படுத்தி வந்திருப்பதோடு ஐரோப்பிய ஒன்றியத்தின் அகதிகள்விரோதக் கொள்கையை முதல்வரிசையில் நின்று செய்துமுடிப்பதாகவும் செயல்பட்டிருக்கிறது.
ஜேர்மனியில் இடது கட்சியானது பாசிச இன் வேலைத்திட்டத்தை பெருமளவில் ஏற்றுக்கொண்டு சிக்கன நடவடிக்கைகள் மற்றும் புலம்பெயர்ந்தோர் மீதான தாக்குதல்களை ஆதரித்துக் கொண்டும் அமல்படுத்திக் கொண்டும் இருக்கிறது.
அரசியல் ஸ்தாபகத்தின் கன்னைகளால் மற்றும் பிற போலிஇடது குழுக்கள் ஊக்குவிக்கப்படுவதற்கு இணையாக உலக சோசலிச வலைத் தளத்தை ஒடுக்குவதற்கான திட்டமிட்ட முயற்சிகள் மேற்கொள்ளப்படுகின்றன.
உடன் இணைந்த ஜாக்கோபின் பத்திரிகை நியூ யோர்க் டைம்ஸால் தொடர்ச்சியாக மேற்கோளிடப்படுவதோடு கூகுள் தேடல்களிலும் பிரதானமாக இடம்பிடித்து விடுகின்ற அதேவேளையில் உளவுமுகமைகள் மற்றும் அரசுடன் நெருக்கமான தொடர்புடன் கூகுள் ஃபேஸ்புக் மற்றும் பிற இணைய நிறுவனங்களால் அமல்படுத்தப்படுகின்ற தணிக்கை பொறிமுறைகளது பிரதான இலக்காக உலக சோசலிச வலைத் தளம் ஆகியிருக்கிறது.
பரந்த எண்ணிக்கையிலான தொழிலாளர்களும் இளைஞர்களும் முதலாளித்துவத்தை எதிர்த்து நிற்பதற்கும் சோசலிசத்திற்காகப் போராடுவதற்குமான ஒரு வழியை எதிர்நோக்கும் நிலையில் அரசுக்கும் முதலாளித்துவ அரசியல் எந்திரத்திற்கும் துணை உறுப்புகளாக சேவை செய்கின்ற அமைப்புகளை நோக்கி அவர்கள் திசைதிருப்பப்படுகின்றனர்.
ட்ரம்ப் நிர்வாகத்திற்கு எதிரான உண்மையான இயக்கமானது ஆளும் வர்க்கத்தில் இருந்தோ அல்லது உயர் மத்தியதர வர்க்கத்தில் இருந்தோ தோன்றப்போவதில்லை.
மாறாக பரந்த வெகுஜனங்களில் இருந்தே அதாவது அரசியல் வாழ்வில் இருந்து முற்றிலும் விலக்கி வைக்கப்பட்டுள்ள தொழிலாள வர்க்கத்தில் இருந்தே தோன்றும்.
முதலாளித்துவ நெருக்கடியின் யதார்த்தம் ஏற்கனவே இந்த ஆண்டு தொழிலாள வர்க்கப் போராட்டத்தின் குறிப்பிடத்தக்க ஆரம்ப வெளிப்பாடுகளுக்கு வழிவகுத்துள்ளது.
மேற்கு வேர்ஜினியாவில் தொலைத் தொடர்புத் தொழிலாளர்களும் கலிபோர்னியா பல்கலைக்கழக சேவை தொழிலாளர்களும் வேலை நிறுத்தம் செய்திருந்தனர்.
வர்க்கப் போராட்டத்தின் வளர்ச்சியானது மார்க்சிசத்தின் அடிப்படை தத்துவார்த்த கோட்பாடுகளையும் நான்காம் அகிலத்தின் அனைத்துலகக் குழுவால் விளக்கிகூறப்பட்டு அபிவிருத்தி செய்யப்பட்ட அரசியல் முன்னோக்கையும் உறுதிப்படுத்தியுள்ளது.
இது வெளிப்படுத்தியதாவது இனம் பாலினம் அல்லது பாலியல் அடையாளமோ அன்றி வர்க்கமே அமெரிக்க மற்றும் உலக சமுதாயத்தின் அடிப்படை சமூக பிரிவாகும்.
ஜனநாயகக் கட்சியினரும் அவர்களின் அரசியல் ஒட்டுண்ணிகளும் தொழிலாள வர்க்கத்தை இனவாதிகள் என்றும் பிற்போக்கானவர்கள் என்றும் அவதூறு செய்த குடியரசு மாநிலங்களிலேயே இந்த ஆண்டு பல வர்க்கப் போராட்டங்கள் வெடித்தமை சிவப்பு மற்றும் நீல மாநிலங்களாக அமெரிக்கா பிளவுபட்டுள்ளது என்ற மோசடியை அம்பலப்படுத்தியுள்ளது.
போர் சர்வாதிகாரம் தணிக்கை மற்றும் சமத்துவமின்மைக்கும் எதிரான ஒரு இயக்கம் காலூன்றிக்கொள்ள வேண்டிய அடிப்படை புரட்சிகர சமூக சக்தி தொழிலாள வர்க்கமே ஆகும்.
தொழிலாள வர்க்கத்தின் மிகவும் ஆரம்ப வடிவிலான போராட்டங்கள் கூட அதன் நடவடிக்கைகளை சர்வதேச மட்டத்தில் ஒருங்கிணைக்க வேண்டியதன் அவசியத்தை முன்வைக்கிறது.
மாறாக அவை நிர்வாகத்தினதும் மற்றும் சமத்துவமின்மைக்கும் முதலாளித்துவ அமைப்பு முறைக்கும் விரோதமான எதிர்ப்பை தடுக்கவும் ஒடுக்கவும் சேவை செய்கின்ற அரசினதும் பெருநிறுவனத்தினதும் கருவியாகும்.
ஆசிரியர்களின் பிரதான வேலைநிறுத்தங்கள் ஒவ்வொன்றும் அடிமட்ட ஆசிரிய உறுப்பினர்களாலேயே ஆரம்பிக்கப்பட்டன தொழிற்சங்கங்களால் அல்ல.
இந்த வேலைநிறுத்தங்களில் முதலாவதில் மேற்கு வேர்ஜீனியாவில் தொழிற்சங்கங்களின் கட்டுப்பாட்டிற்கு வெளியே விரிவடைந்த சுயாதீனமான உள்ளூர் வேலைநிறுத்த அலை ஆசிரியர்களின் அமைதியின்மையை உணர்விழக்கச்செய்து கட்டுப்படுத்தும் நோக்குடன் ஒரு மட்டுப்படுத்தப்பட்ட மாநிலம் பூராவுமான வேலை நிறுத்தத்துக்கு அழைப்பு விடுக்க தொழிற்சங்கங்களை நெருக்கியது.
மாநிலத்தின் பில்லியனர் ஆளுநருடன் ஒரு உடன்பாட்டின் அடிப்படையில் தொழிற்சங்கங்கள் வேலைக்கு திரும்புமாறு கட்டளையிட்ட போது ஆசிரியர்கள் எதிர்த்து நின்று வேலைநிறுத்தத்தை தொடர நெருக்கினர்.
அப்போது தொழிற்சங்கங்கள் ஜனநாயகக் கட்சியைச் சூழ உள்ள போலிஇடது அமைப்புக்களின் ஆதரவுடன் ஆசிரியர்களின் பிரதான கோரிக்கைகளில் எதனையும் வெற்றிகொள்ளாமல் போராட்டத்தை முடித்துக்கொள்வதற்கான தமது முயற்சிகளை தீவிரப்படுத்தின.
தொழிற்சங்கங்கள் தொழிலாளர்களின் எதிர்ப்பை நசுக்கவும் போராட்டத்திற்கு முடிவுகட்டுவதற்கும் செயற்பட்டு ஒவ்வொரு வேலைநிறுத்தத்திலும் இதேபோன்ற பாத்திரத்தை வகித்தன.
சில மாநிலங்களில் உள்ள பொதுத்துறை தொழிற்சங்கங்கள் அவை செலுத்த வேண்டிய தொகைக்கு சமாந்தரமான தொகையை தொழிலாளர்கள் உறுப்பினர்களாக இல்லாவிட்டாலும் அவர்களை சந்தா செலுத்தக் கோரும் முகவர் கட்டணம் பற்றிய பொதுத்துறை தொழில்வழங்குனர்களுக்கும் தொழிற்சங்கத்திற்கும் இடையில் உடன்பாட்டின் அடிப்படையில் அதுதொடர்பான உயர் நீதிமன்றத்தில் ஜனூஸ் எதிர் .
நீதிமன்றம் முகவர் கட்டணங்களை அங்கீரிப்பதற்கு மாநிலங்களை அனுமதிக்கும் முந்தைய தீர்ப்பை மாற்றுவதற்கு தீர்ப்பளித்தால் நாடு பூராவும் முன்கண்டிராதளவு தொழிலாளர் அமைதியின்மையை அதிகரிக்க முடியும் என அவர் எச்சரித்தார்.
இந்த பணத் தொகைக்கு கைம்மாறாக தினசரி எட்டு மணித்தியால வேலையை இல்லாமல் செய்து ஒரு புதிய வர்க்க இரண்டாம் அடுக்கு தொழிலாளர்களின் ஊதியங்களை பாதியாக குறைத்து மற்றும் தொழிற்சங்கத்துக்கு சந்தா செலுத்திய போதும் உரிமைகள் அற்ற தற்காலிக பகுதி நேர ஊழியர்களின் எண்ணிக்கையை விரிவுபடுத்தும் ஒப்பந்தங்களை மிரட்டல் மற்றும் மோசடி மூலம் நடைமுறைப்படுத்தியது.
தொழிற்சங்கங்களின் பண்பானது அடிப்படையில் தனிப்பட்ட தலைவர்களின் ஊழலில் மட்டுன்றி இந்த அமைப்புகளுக்கே உரிய தன்மையிலும் உலகப் பொருளாதாரத்தின் கட்டமைப்பிலான மாற்றத்திலும் வேரூன்றியுள்ளது.
தேசியவாத மற்றும் முதலாளித்துவசார்பு தொழிற்சங்கங்கள் பூகோளமயமாக்கப்பட்ட உற்பத்தியின் எழுச்சிக்கும் அமெரிக்க முதலாளித்துவத்தின் நெருக்கடி மற்றும் சரிவுக்கும் மட்டுப்படுத்தப்பட்ட வெற்றிகளுக்கான போராட்டத்தைக் கூட கைவிடுவதன் மூலமே பிரதிபலித்துள்ளன.
அமைப்பின் உறுப்பினர் எண்ணிக்கை குறைந்து தொழிலாளர்களின் ஊதியங்கள் மற்றும் நலன்கள் வீழ்ச்சி கண்ட போதிலும் கூட தொழிற்சங்க நிர்வாகத்தின் வருமானம் தொடர்ச்சியாக அதிகரிப்பதை உறுதிசெய்யும் தொழிற்சங்கமுகாமைத்துவ பங்காண்மையை நெருக்கமாக்கி தொழிற்சங்க எந்திரம் தன்னை முன்னரை விட மேலும் நேரடியாக பெருநிறுவன நிர்வாக கட்டமைப்புக்குள் ஒருங்கிணைத்துக்கொண்டுள்ளது.
அரண்மனை சதியா அல்லது வர்க்க போராட்டமா என்ற கட்டுரை கூறியது போல் அமெரிக்காவிலும் மற்றும் சர்வதேச அளவிலும் நெருக்கடியின் புறநிலை நிலைமைகள் ஒருங்கிணைவும் பரந்த சமூக நனவின் தீவிரமயமாதலும் வர்க்கப் போராட்டத்தின் வெடிப்பில் வெளிப்பாட்டைக் காணும்.
தொழிற்சங்க அதிகாரத்துவம் ஜனநாயகக் கட்சி மற்றும் பலவிதமான அடையாள அரசியலின் செல்வாக்குமிக்க ஆதரவாளர்களும் வர்க்கப் போராட்டத்தை பல தசாப்தங்களாக அடக்கி ஒடுக்கி வந்தமை முடிவுக்கு வருகின்றது.
வேலைத் தளங்கள் சமூகங்கள் மற்றும் முழு நகரங்களிலுமாக சமூகப் போராட்டங்களின் பல்வேறு வடிவங்கள் இன்னும் கூடுதலான தனித்துவமான தொழிலாள வர்க்க அடையாளத்தை முதலாளித்துவ எதிர்ப்பு நோக்குநிலையை மற்றும் சோசலிச குணாம்சத்தைப் பெறும்.
தனிப்பட்ட வேலைத் தளங்கள் மற்றும் சமூகங்களிலான போராட்டங்கள் தொழிலாள வர்க்கத்தின் பரந்த பிரிவுகளின் ஐக்கியப்பட்ட போராடத்துக்குள் ஈர்க்கப்படும்.
தொழிலாள வர்க்கத்தின் பரந்த பிரிவினர் மத்தியிலான சமூக நலன்கள் பற்றிய பொதுத்தன்மை வேறுபட்ட தொழிற்பிரிவுகள் இடையிலான வேறுபாடுகள் அழிந்து போகின்றமை தொழிலாள வர்க்கத்தின் இன இனம்சார்ந்த ஒருங்கிணைப்பு இணைய அடிப்படையிலான சமூக ஊடகத்தின் தாக்கம் ஆகிய பல சமூக காரணிகள் வெகுஜன எதிர்ப்புப் போராட்டங்களை ஐக்கியப்படுத்துவதை நோக்கி செயற்படுகின்றன.
எனவே உடனடிப் பிரச்சினை எதுவென்றாலும் அல்லது எங்கென்றாலும் தீவிரமான சமூக எதிர்ப்புக்கள் வெடித்து வேகமாக விரிவடைந்து மில்லியன் கணக்கான தொழிலாளர்களை போராட்டத்தில் செயலூக்கமான பங்களிப்புச் செய்வதற்கு உந்தித் தள்ளும்.
தொழிலாள வர்க்கத்தின் வரலாற்று அனுபவத்தை எடுத்துக்கொண்டாலும் கூட சமூக போராட்டங்களின் ஒன்றிணைவுகளின் தர்க்கரீதியான விளைவு ஒரு பொது வேலைநிறுத்தம் ஆகும்.
ஆகையால் பரந்த தொழிலாள வர்க்கப் போராட்டங்களுக்கு தயாராவதற்கு பிரபலமான வேலைத்தளங்கள் மற்றும் தொழிலாளர் பிரதேசங்களில் கமிட்டிகளின் ஒன்றிணைந்த வலயமைப்பை அபிவிருத்தி செய்வதை அவசியமாக்குகின்றது.
அவர்களை பிரதிநிதித்துவம் செய்வதாகக் கூறிக்கொள்ளும் அமைப்புகளான தொழிற்சங்கங்கள் தொழிலாள வர்க்கத்தின் போராட்ட அமைப்பிற்கு கடும் விரோதமாக இருப்பது மட்டுமன்றி பிரச்சினைகளைத் தீர்ப்பது மற்றும் ஒப்பந்த விதிமுறைகளை அமல்படுத்துவது உட்பட மிகவும் மட்டுப்படுத்தப்பட்ட அளவிலான பிரதிநிதித்துவத்தை கூட கைவிட்டுவிட்டன.
வேலைத்தள மற்றும் தொழிற்சாலை குழுக்கள் வேலை வேகத்தை தீர்மானிப்பதில் தொழிலாளர்களின் கட்டுப்பாட்டை கோருவதுடன் பல அடுக்கு தொழிலாளர் முறைக்கு முடிவு அனைத்து தொழிலாளர்களுக்கும் முழுமையான மற்றும் வாழ்வதற்கு ஏற்ற ஊதியங்களுடன் எட்டு மணி நேர வேலை பாதுகாப்பற்ற வேலை நிலைமைகளுக்கு முடிவு போன்ற கோரிக்கைகளையும் எழுப்பும்.